stanford-oval/wikipedia huggingface dataset:
נוסחת DuPont
הסבר

כאשר מחלקים את התשואה על ההון לשלושה חלקים, קל יותר להבין את מהות השינויים שחלים בתשואה על ההון לאורך זמן.
לדוגמה: אם הרווח השולי גדל, כל מכירה תניב יותר כסף ובכך התשואה על ההון תהיה גבוהה יותר. באופן דומה, אם מחזור המכירות יהיה מהיר יותר, החברה תייצר יותר מכירות עבור כל יחידת הון של נכסיה, ומכאן שהתשואה על ההון תהיה גבוהה יותר. לבסוף, הגדלת המנוף הפיננסי פירושה שהחברה תשתמש ביותר כסף שהגיע מאשראי שקיבלה ממלווים ביחס להון בעלי המניות. הוצאות המימון מוכרות מבחינת המס, אך דיבידנדים לבעלי המניות אינם מוכרים. מכאן, פרופורציה גבוה של חוב במבנה ההוני של החברה מביאה לתשואה על ההון גבוהה. היתרונות של מנוף פיננסי קטנים ככל שסכנת פשיטת הרגל גדלה, עקב קושי לעמוד בתשלומי הקרן והריבית על ההלוואות, במיוחד לאור ציפיותיהם של המלווים לקבל ריבית יותר גבוהה על הלוואות נוספות עקב פרמיית הסיכון הגדלה, ולכן התשואה על ההון תרד. חוב גדול יתרום תרומה חיובית לתשואה על ההון של החברה רק אם ההחזר על הנכסים (ROA) גבוה יותר משיעור הריבית על ההלוואה.
נוסחת אוילר (שברים משולבים)

בתאוריה האנליטית של שברים משולבים, נוסחת אוילר לשברים משולבים היא זהות מתמטית, הקושרת סכומים סופיים של מכפלות עם שברים משולבים מוכללים. הנוסחה מאפשרת להציג טורים אינסופיים מסוימים כשבר משולב. נוסחה זו היא הבסיס להוכחות מודרניות רבות של התכנסות של שברים משולבים.
הנוסחה

אוילר הציג את הזהות במקור כמניפולציה מתמטית המאפשרת להציג סכומים סופיים של מכפלות כשבר משולב סופי:
קל להוכיח את הזהות באמצעות אינדוקציה על  n, ולפיכך הזהות ישימה בגבול; אם הביטוי באגף שמאל מורחב ומייצג טור אינסופי מתכנס, הביטוי באגף ימין ייצג שבר משולב אינסופי מתכנס.
דוגמאות > הפונקציה האקספוננציאלית

פונקציית האקספוננט ניתנת להצגה כפיתוח לטור אינסופי:
היישום של זהות אוילר הוא מיידי:
שבר משולב זה שקול לשבר המשולב הבא:
מהצבת  z=1 מתקבלת ההצגה המפורסמת של e כשבר משולב אינסופי שאינו מחזורי:
משוואת מסטר

משוואת מסטר (מכונה גם משוואת M) היא אוסף של משוואות דיפרנציאליות המתארות התפתחות בזמן של מערכת סטוכסטית מרקובית עם מצבים בדידים. כל משוואה מתארת את השינוי בהסתברות של המערכת להמצא במצב מסוים.
למשוואה שימושים בתחומים מדעיים מגוונים - החל מאסטרוכימיה וכלה בביופיזיקה.
מקור השם

במאמר משנת 1940  הציגו Nordsieck, Lamb, Uhlenbeck משוואה מסוג זה, וכינו אותה בשם משוואת מסטר (The master equation "המשוואה הראשית"), כיוון שממנה ניתן לקבל את יתר המשוואות והתוצאות במאמר.
מבנה המשוואה

נתבונן במערכת לה מצבים אפשריים  {s_{i}}. המערכת יכולה לעבור בין מצבים אלו. דינמיקת המעבר היא מרקובית כלומר קצב המעבר בין המצבים תלוי אך ורק במצב הנוכחי של המערכת. נסמן את קצב המעבר ממצב  i למצב  j ב- W_{ij}, ואת ההסתברות שהמערכת תהיה בזמן  t במצב  s_{i} ב- P_{i}(t). ההתפתחות בזמן של ההסתברויות הנ"ל נתונה על ידי משוואת המסטר:
 {\frac {dP_{i}}{dt}}=\sum _{j}(W_{ji}P_{j}-W_{ij}P_{i})
האיבר הראשון באגף ימין מתאר גידול בהסתברות להיות במצב  i כתוצאה ממעבר ממצב  j כלשהו אל מצב  i, ואילו האיבר השני מתאר יציאה ממצב  i אל מצב  j המקטינה את ההסתברות להיות במצב  i.
המשוואה הנ"ל מתאימה למערכת עם מצבים דיסקרטיים. קיימות הכללות של המשוואה למערכת עם רצף של מצבים.
דוגמה

נתונים  N חלקיקים רדיואקטיביים לא יציבים המתפרקים בקצב  \lambda . נסמן ב
 P(n,t) את ההסתברות שבזמן  t נותרו  n חלקיקים שלא התפרקו. ההתפתחות בזמן של ההסתברות מתוארת על ידי משוואת המסטר:
{\dot {P}}(n,t)=\lambda [(n+1)P(n+1,t)-nP(n,t)]
האיבר הראשון באגף ימין מתאר מעבר ממצב בו יש  n+1 חלקיקים למצב בו יש  n חלקיקים כתוצאה מהתפרקות אחד החלקיקים, והאיבר השני מעבר ממצב בו יש  n חלקיקים למצב בו יש  n-1 חלקיקים.
משוואה זו ניתן לפתור תוך שימוש בפונקציה היוצרת של ההתפלגות  G(x,t)=\sum _{n}x^{n}P(n,t).
באופן כללי לא ניתן לפתור את משוואת המסטר באופן אנליטי ויש לפותרה באופן נומרי או להשתמש בשיטות קירוב שונות.
מצב עמיד ואיזון מפורט

פעמים רבות, לא מתעניינים בתלות בזמן של ההסתברות, אלא בפונקציית ההתפלגות אליה ההסתברות מתכנסת לאחר זמן רב, המאופיינת על ידי  {\dot {P}}_{i}=0 לכל  i (מצב עמיד steady state). פונקציית ההתפלגות במצב עמיד עשויה להיות מסובכת, אולם עבור מקרים בהם מתקיים התנאי  W_{ij}=W_{ji} (לכל  i,j) ההתפלגות במצב יציב יחסית פשוטה. במערכות המקיימות תנאי זה, המכונה תנאי איזון מפורט (detailed balance) קיימת פונקציית "אנרגיה"  E(s_{i}) כך שההסתברות למציאת המערכת במצב  s_{i} נתונה על ידי התפלגות בולצמן:
 P(s_{i},t\rightarrow \infty )={\frac {1}{Z}}e^{-E(s_{i})/kT}
לא כל מצב עמיד הוא יציב, כלומר ישנם מצבים אשר מקיימים  {\dot {P}}_{i}=0 לכל  i אבל הם אינם יציבים תחת שינויים קטנים של פונקציית ההתפלגות, כלומר עבור שינוי אינפיניטסימלי בפונקציית ההתפלגות המערכת לא תחזור למצב "שיווי המשקל" אלא תתרחק ממנו.
ראו גם

תהליך סטוכסטי
משוואת פוקר פלנק
משוואת צ'פמן קולמוגורוב
משוואת לנג'ווין
לקריאה נוספת

Gardiner, Handbook of Stochastic Methods
van Kampen, Stochastoc Processes in Physics and Chemistry
בנוסף לספרים הנ"ל בהם מוצג הנושא בצורה מעמיקה ומעט מתמטית, ניתן לקרוא על הנושא בספרי פיזיקה סטטיסטית רבים בהם הוא מוצג בצורה פשוטה יותר, לדוגמה:
Reif, Fundamentals of Statistical and Thermal Physics
הערות שוליים

↑  קצב המעבר הוא הסתברות מעבר ליחידת זמן
↑  הפקטור הכפלי n+1 נובע מכך שכל אחד מהחלקיקים מתפרק באופן בלתי תלוי
↑  מזניחים התפרקות בו זמנית של 2 חלקיקים או יותר
↑  תנאי זה מתקיים באופן אוטומטי במערכות קוונטיות בהן קצבי המעבר נקבעים על פי כלל הזהב של פרמי
↑  ראו הסבר על שיווי משקל יציב בערך שיווי משקל מכני
משה קזיס

| --- | --- |
 לידה:  סביב 1550 ה'ש"י בערך מנטובה
 פטירה:  2 בספטמבר 1617 כ"ב באב ה'שע"ז
 כינוי:  מהר"ם קזיס
 מדינה:  איטליה
 תקופת הפעילות:  ? – 2 בספטמבר 1617 
 תחומי עיסוק:  פרשן התלמוד
 רבותיו:  מנחם עזריה מפאנו 
 תלמידיו:  אברהם הרופא פורטלאונה, ידידיה שלמה רפאל נורצי 
 אב:  שמואל בן משה קזיס
 
הרב משה קזיס (מהר"ם קזיס; בערך 1550 – 2 בספטמבר 1617, כ"ב באב ה'שע"ז) היה מפרשני התלמוד, רב ביהדות מנטובה.
ביוגרפיה

נולד בערך בשנת 1550 במנטובה לאביו הרב שמואל בן משה מחשובי רבני העיר. למד תורה מפי הרמ"ע מפאנו, וב-11 בינואר 1586 הוסמך לרב. בנובמבר 1588 נשלח יחד עם אחרים לרומא להשתדל עבור הקלות בצנזורה על ספרים עבריים. מתלמידיו המפורסמים – אברהם הרופא פורטלאונה, ואחיינו ידידיה שלמה רפאל נורצי בעל מנחת שי.
חיבוריו

הרב קזיס כתב מספר חיבורים ובהם חידושים על תלמוד בבלי מסכתות שבת, ראש השנה, סוכה, בבא קמא, שבועות, וחולין. את חידושיו כתב ככל הנראה ללא שהיו בידו ספרי התלמוד עצמם, מאחר שהם נידונו אז לשריפה והחזקתם הייתה בלתי חוקית, הוא ביסס את ספרו על הלכות הרי"ף, היד החזקה ופסקי רבינו ישעיה די טראני. ביאורו לתלמוד נדפס לראשונה בשנת ה'תשל"ה על ידי מכון ירושלים. בנוסף חיבר ביאור למסכת מידות שנדפס בירושלים ה'תשכ"ג.
הערות שוליים

↑  על פי פנקס הקהילה המובא בהקדמת המהדיר לחידושי רבינו משה קזיס לתלמוד
| --- | --- |
בקרת זהויות :  NLI: 987007305443705171  ISNI: 0000 0000 5192 7106  LCCN: nr93027171  VIAF: 9718669   WorldCat (עם VIAF): 9718669
נוימה

נוימות בגלגול מוקדם מעל לפסוקי תהילים
נוימות היו סימני הצלילים במוזיקה המערבית של ימי הביניים המוקדמים, בטרם פיתוח התיווי המודרני. הצלילים נכתבו כסימנים מעל למזמורי תפילה נוצריים בצורה המזכירה מעט את טעמי המקרא. בהמשך נוספו שורות החמשה ומאוחר יותר גם סימני המפתח בדרך לשיטת התיווי הנהוגה כיום.
נויזידל אם זה

נויזידל אם זה (בגרמנית: Neusiedl am See, בצ'כית: Nezider, בקרואטית: Niuzalj, בהונגרית: Nezsider בסלובקית: Nezider) היא עיר במחוז נויזידל אם זה במדינת בורגנלנד שבמזרח אוסטריה, השוכנת לחופו הצפוני של הנויזידלרזה.
ניסן קרופסקי

ניסן קרופסקי (נולד ב-14 במרץ 1946) הוא איש ציבור ישראלי, שכיהן כראש המועצה המקומית נס ציונה וכראש עיריית נס ציונה הראשון. שימש כשגריר ישראל בניו זילנד.
ביוגרפיה

ניסן קרופסקי נולד בקרגנדה, שהייתה חלק מברית המועצות, לרפאל ובלה קרופסקי, שברחו מפולין לפני פלישת גרמניה הנאצית אליה. הוריו עלו לישראל איתו, ב-1947, כשהיה כבן שנה, והוא גדל והתחנך בנס ציונה. לו אח ואחות למחצה הן מצד אמו והן מצד אביו.
שירת בצה"ל כאיש טכני בחיל האוויר. בוגר תואר ראשון במדע המדינה באוניברסיטת בר-אילן.
בשנים 1983–1992 כיהן כראש מועצת נס ציונה, ועם הכרזתה כעיר הפך לראש העירייה הראשון שלה. כיהן בתפקיד זה עד 1993.
בשנים 1993–1998 שימש כשגריר ישראל בניו זילנד.
ב-2009 מונה לקונסול הכבוד של סמואה בישראל.
חיים אישיים

היה נשוי לרוזי, שנפטרה ב-2010. נולדו להם שני ילדים. בנו, ספי קרופסקי, היה עיתונאי ונפטר ב-2022. בתו, הילה, היא דוברת עיריית נס ציונה והייתה יועצת פוליטית בכנסת.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
נוי-אולם

נוי-אולם (גרמנית: Neu-Ulm) היא עיר במדינת בוואריה אשר בגרמניה. ממוקמת סמוך לעיר העתיקה אולם, כאשר נהר הדנובה מפריד ביניהן.
היסטוריה

היסטורית היה שטחה של נוי-אולם חלק מן העיר אולם  שהייתה חלק מממלכת בוואריה.
בתקופת נפוליון נעשו שינויים מנהליים בשטח שלטונו, במסגרתם נחתם הסכם בשנת 1810 בין ממלכת בוואריה לממלכת וירטמברג לחילופי שטחים בין השתיים, במסגרת זו נמתח הגבול באמצע נהר הדנובה כאשר בוואריה מסרה את אולם לוירטמברג והגדה המזרחית של הנהר נותרה בידיה. בכך החלה ההיסטוריה המודרנית של נוי-אולם כעיר עצמאית.
באותה תקופה הייתה נוי-אולם עיירה קטנה שמנתה בתים ספורים, חלקות אדמה ובתי מרזח ושלטה גם בכפר אופנהאוזן הסמוך. העיירה נודעה בשם "אולם על גדתו הימנית של הדנובה". השם "נוי-אולם" מוזכר לראשונה בכתובים בשנת 1814.
נוי-אולם גדלה משמעותית החל משנת 1841, כשמלך בוואריה, לודוויג הראשון, החליט לבצר את העיר ולהפכה למצודה, שתהווה נקודת הגנה עבור הקונפדרציה הגרמנית מפני פלישה צרפתית, כפי שסוכם בחוזה פריז שנחתם ב- 1815.
בשנת 1853 חוברה העיר במסילת ברזל לעיר אאוגסבורג, ובעקבות זאת הוקם בה מחנה עבור חיל מצב בווארי.
בשנת 1897 נבנה קו טראם שחיבר את נוי-אולם עם העיר אולם הסמוכה, ומספר שנים לאחר מכן הוקם מגדל מים, אשר הבטיח אספקת מים לעיר. 
בשנת 1906 התרחבה העיר לראשונה מעבר לחומות ונבנו מפעלים ראשונים.
לאחר מלחמת העולם הראשונה פורק מחנה חיל המצב, ובו זמנית השתפר המצב הסוציואקונומי בקרב תושבי העיר.
מלחמת העולם השנייה הותירה את אותותיה בנוי-אולם. קרוב ל-80 אחוזים מבתי העיר נהרסו עקב הפצצות של בעלות הברית, יחד עם הגשרים על הדנובה שחיברו אותה לעיר אולם.
לאחר המלחמה הוצבה בעיר מפקדת הפיקוד הארטילרי ה-56 של צבא ארצות הברית, שהיה אחראי על טילי הפרשינג הגרעיניים במערב גרמניה. עזיבת היחידה בראשית  שנות ה-90 השפיעה על כלכלת העיר והותירה בניינים רבים ללא שימוש.
סמל העיר

העיר קיבלה את סמלה בשנת 1857, אף שרשמית לא החזיקה עדיין במעמד של עיר. מעמד העיר ניתן לבסוף בשנת 1869 על ידי המלך לודוויג השני. על הסמל מופיעים שלושה פסים אופקיים בצבעים שחור, לבן וכחול, ומלפניהם מגדל, אשר מסמל את הביצורים שבהם הוקפה העיר. הצבעים שחור וכסף מסמלים את קשריה של העיר עם אולם הסמוכה, והצבעים לבן וכחול מסמל את הקשרים עם בוואריה.
חלוקה מנהלית

נוי-אולם מחולקת ל-14 אזורים, אשר תשעה מהם נוספו בין השנים 1972 ו- 1977.
חינוך ומדע

בשנת 1994 נוסד בנוי-אולם ה- Fachhochschule, אוניברסיטה למדע שימושי. האוניברסיטה תופסת חלק מהשטח שקודם הייתה מוצבת בו יחידה של צבא ארצות הברית.
תושבים ידועים שנולדו ו\או חיו בעיר

אדווין ג'קסון - שחקן בייסבול.
הרמן קהל - חלוץ תעופה גרמני.
אדווין שרף - פסל, פרופסור גרמני.
הרלד שמידט - שחקן, קומיקאי ומגיש טלוויזיה.
מגדלנה קופ - פעילת טרור, ממקימי ארגון השמאל הקיצוני הגרמני RZ (תאי המהפכה), ארגון שהיה אחראי בין היתר לחטיפת מטוס חברת "אייר פראנס" לאנטבה, כשעל סיפונו עשרות ישראלים.
תאו וייגל - לשעבר שר האוצר של גרמניה.
ערים תאומות

צרפת בואה-קולומב, צרפת.
גרמניה מיינינגן, גרמניה
ארצות הברית ניו-אולם, מינסוטה, ארצות הברית.
איטליה טריסינו, איטליה.
ניסן קפטה

ניסן קפטה (נולד ב-27 בנובמבר 1972) הוא כדורגלן עבר ישראלי, ששיחק בעמדת החלוץ.
ביוגרפיה

קפטה החל את הקריירה שלו במחלקת הנוער של הפועל ראשון לציון וב-1994 עלה לקבוצה הבוגרת ועזר לקבוצה לעלות לליגה הראשונה. בהמשך הפך לשחקן הרכב ואף מונה לקפטן הקבוצה ב-1997. ב-2001 הושאל לבני יהודה תל אביב לעונה אחת ועזר לקבוצה לחזור לליגת הראשונה. בסוף העונה חזר להפועל ראשון לציון, אך שוחרר בדצמבר 2002 בעקבות סכסוך כספי עם המועדון. ב-2003 חתם לעונה אחת בצפרירים חולון. לקראת סוף הקריירה שחק קפטה בקבוצות של שכונות בראשון לציון, אגודת ספורט רמת אליהו, הפועל נחלת יהודה ומועדון ספורט שיכון המזרח, לפני שחזר ב-2006 להפועל ראשון לציון לעונת פרישה.
לאחר שפרש מכדורגל המשיך לשחק כדורגל חופים בעירוני ראשון לציון במסגרת ליגת העל בכדורגל חופים.
כיום קפטה מאמן בחוגי ילדים במסגרת החברה העירונית ראשון לציון.
הערות שוליים

↑  קפטה חתם לשלוש עונות בראשל"צ, באתר ynet, 3 בספטמבר 2000
↑  ניסן קפטה חתם בבני יהודה עד לתום העונה, באתר ynet, 18 בדצמבר 2001
↑  ראשל"צ: ניסן קפטה ושלו מנשה שוחררו מהקבוצה, באתר וואלה, 30 בדצמבר 2002
מרקיסיו (מפיק מוזיקלי)

| --- | --- |

 לידה:  16 ביוני 1982 (בן 42) באקו, ברית המועצות (כיום באזרבייג'ן)
 שם לידה:  מארק פנחסוב
 מוקד פעילות:  ישראל 
 מקום לימודים:  האקדמיה למוזיקה בירושלים
 חברת תקליטים:  White Camel
 שיתופי פעולה בולטים:  A-WA, Afrikan Boy, מועדון הקצב, שממל, צלילי הכרם, זהבה בן, הדג נחש, קרולינה, טריפונס, אריאל זילבר וחיים משה.
 www.markpinhasov.com
 
מרקיסיו (Marchissio) הוא שם הבמה של מארק פנחסוב (נולד ב-16 ביוני 1982), מלחין, כותב ומעבד מוזיקלי ישראלי יליד אזרבייג'ן הסובייטית.
קורות חייו

פנחסוב נולד וגדל בבאקו שבאזרבייג'ן הסובייטית, והוריו עלו עמו לישראל בשנת 1990.
בשנת 2004 החל ללמוד באקדמיה למוזיקה בירושלים במסלול הרב תחומי שם למד הלחנה ועיבוד מוזיקלי.
מאז שנת 2014 ירד להתגורר יחד עם משפחתו בברלין, גרמניה. בת זוגו היא השחקנית הגרמניה קלאודיה אייזינגר.
קריירה מוזיקלית > מועדון הקצב של אביהו פנחסוב

בשנת 2012, עם חזרתו ארצה מפעילות בסצנה האלטרנטיבית בלונדון, הקים מרקיסיו יחד עם אביהו לנדוור את להקת מועדון הקצב של אביהו פנחסוב. הופעות הלהקה, בניהולו המוזיקלי של מרקיסיו, מאופיינות בשילוב ייחודי של רוק, סול, דיסקו ומוזיקה ים תיכונית. הלהקה החלה לצבור עדת מעריצים ובשנת 2014 הוחתמה בחברת הליקון ונוהלה על ידי מיקי דה פז. המופע כלל שיתופי פעולה מוזיקליים מגוונים עם אמנים כגון: צלילי הכרם, זהבה בן, הדג נחש, קרולינה, טריפונס, אריאל זילבר וחיים משה. במסגרת עבודתו עם מועדון הקצב, הפיק וכתב מרקיסיו את השיר "ימים יפים", אשר נבחר לשיר הנושא לסדרת הטלוויזיה תאג"ד.
ב 2014 הפיק את האלבום ״מועדון הקצב של אביהו פנחסוב״.
ב 2017 הפיק את האלבום ״ימים יפים״.
קריירה מוזיקלית > מוזיקה לסרטים וסדרות

בין השנים 2021-2023 הלחין מוזיקה לסרטים וסדרות מקור של אולפנים כגון: HBO, RTL, WB, ARD.
בין הפסקולים הבולטים:
2021- המוזיקה לסדרת המתח ״מזורי קרימי״ בבימויו של אנו שול המועמד לפרס אמי עבור סדרת ״שאריטה״(נטפליקס) שברה את שיא הצפיות לפורמט בערוץ.
2023- סדרת המתח ״שני צידי התהום״ הייתה הפקת המקור הראשונה של HBO בשפה הגרמנית שודרה ב-66 מדינות והייתה לסדרה הגרמנית השנייה הנצפית ביותר בארה״ב.
קריירה מוזיקלית > שממל

בשנת 2014 הפיק מרקיסיו את האלבום 2011–2014 של להקת שממל. השיר "ברלין" מתוך האלבום עורר עניין רב בכלי התקשורת והפך להמנון המזוהה עם מחאת יוקר המחיה בישראל ותופעת הגירת צעירים ישראלים לחו"ל.
קריירה מוזיקלית > פרויקט האצטדיונים של גלגלצ

במסגרת מצעד האצטדיונים של גלגלצ, התבקש מרקיסיו לבצע עיבוד והפקה מוזיקלית יחד עם מועדון הקצב לשיר Sweet Child Of Mine של להקת Guns and Roses, לרגל הופעתה של הלהקה בישראל ביולי 2017, העיבוד זכה להשמעות רבות בתחנות הרדיו ועורר תגובות מעורבות.
קריירה מוזיקלית > White Camel

בשנת 2017 ייסד פנחסוב את אולפן ההקלטות וחברת התקליטים White Camel. משמעות השם היא ה״לבן״ שמייצג את האסתטיקה המערבית החדשה וה״גמל״ שמייצג את השורשיות למקורות. White Camel מתמקדת בגישור שתי הגישות הללו באמצעות שיתופי פעולה עם אמנים מכל העולם תוך כדי שימור המגוון, האותנטיות והאיכויות שמביא כל אמן והרקע ממנו הוא מגיע.
במאי 2018, הפיק וכתב מרקיסיו יחד עם הראפר הבריטי Afrikan Boy הידוע משיתופי הפעולה הרבים שלו עם האמנית הבריטית M.I.A. את השיר Ancestry.
בשנים 2018 ו-2019 נבחר על ידי הפרויקט המשותף של מכון גתה ו"פופ-קולטור" להיות המנטור של קבוצת אמנים ומוזיקאים מכל העולם בתוכנית הכשרה שמומנה על ידי עיריית ברלין ומשרד התרבות הגרמני.
דיסקוגרפיה

2012: Chuva – Summery
2014: שממ"ל – 2011-2014
2015: מועדון הקצב של אביהו פנחסוב – מועדון הקצב
2016: marchissio – uwaL
2017: מועדון הקצב של אביהו פנחסוב – "ימים יפים"
2018: marchissio: Travel Solo
2018: Afrikan Boy - Ancestry
AÝA - Confused Chest: 2018
2018: מועדון הקצב של אביהו פנחסוב – "טקילה בראון"
2018: Afrikan Boy - Say what's on your mind
2019: Ali Hassan Kuban - From Numbia to Cairo Remakes
2019: aJan - Opposite side
נגרות מסורתית

נגרות מסורתית הוא מקצוע שבו מתחקים אחר שיטות העבודה בנגרות העתיקה, אשר כיום משתמשים בו בעיקר אמנים, משחזרי ריהוט, חובבנים, וסטודנטים לנגרות.
שיטות העבודה

קיימים סגנונות שונים של נגרות מסורתית:
נגרות מסורתית אירופית, שבה מרכז העבודה מתבצע סביב שולחן נגרים כבד בעל מלחציים לרוב בצידו השמאלי, והעבודה נעשית על ידי דחיפה קדימה. הקרש תפוס במלחצי השולחן, והנגר חותר אותו על ידי דחיפה של המסור, או מקציע אותו על ידי דחיפה של המקצועה. ההדבקות נעשות על ידי הצמדה של שני הקרשים בעזרת קליבות.
נגרות יפנית, בה העבודה מתבצעת על הרצפה, הקרש המעובד נאחז ביד ורגל, לרוב יד שמאל ורגל ימין, וביד ימין הנגר עושה את רוב העבודות במשיכה, כלומר בשביל ניסור הנגר מושך כלפיו את המסור, ובשביל הקצעה מושך כלפיו את המקצועה. ההדבקות מוצמדות על ידי קשירה עם חוט ייעודי.
גימור הרהיט נעשה על ידי שלאק או שמן, או שילוב של שניהם בשיטה הנקראת פוליטורה או פרנץ' פוליש, שבה הרהיט יוצא מבריק מאד.
בין הנגרים המפורסמים שמטיפים לעבודה בשיטות מסורתיות, ניתן למנות את ג'יימס קרנוב (1920 - 2009), נגר רוסי - אמריקאי בית הספר לנגרות עץ לדעת בבית העמק פועל על פי גישתו, ופול סלרס, נגר בריטי שדוגל בהפשטת המושגים והנגשת הנגרות המסורתית לקהל הרחב.
נורה ג'ונס

| --- | --- |

נורה ג'ונס, 2010
 לידה:  30 במרץ 1979 (בת 45) ברוקלין, ניו יורק, ארצות הברית 
 שם לידה:  Geethali Norah Jones Shankar 
 מוקד פעילות:  דנטון, בטקסס שבארצות הברית
 תקופת הפעילות:  מ-2001
 מקום לימודים:  בית הספר למוזיקה של אוניברסיטת צפון טקסס, תיכון גרייפויין, תיכון בוקר ט. וושינגטון לאמנויות, מרכז אינטרלוכן לאמנויות 
 סוגה:  ג'אז, ג'אז ווקאלי, פולק, קאנטרי, רוק שורשי, lo-fi
 סוג קול:  קונטרה אלט 
 שפה מועדפת:  אנגלית 
 כלי נגינה:  פסנתר, גיטרה 
 חברת תקליטים:  בלו נוט
 פרסים והוקרה:  פרס גראמי לתגלית השנה (2003)  פרס גראמי לאלבום השנה (2008)  פרס גראמי להקלטת השנה (2005)  פרסי אמדאוס למוזיקה אוסטרית 
 אתר רשמי
 פרופיל ב-IMDb
 
נורה ג'ונס (באנגלית: Norah Jones; נולדה ב-30 במרץ 1979) היא זמרת, כותבת שירים, מלחינה ושחקנית אמריקאית.
קורות חיים

נולדה כגייטלי נורה ג'ונס שנקר בברוקלין, ניו יורק, בתם של המוזיקאי ההודי ראווי שנקר וסו ג'ונס (Sue Jones). את רוב ילדותה העבירה ג'ונס עם אמה. הן עברו לדאלאס, טקסס כשהייתה בת 4. בגיל 16, שינתה את שמה באופן רשמי לנורה ג'ונס.
ג'ונס העריצה את ביל אוונס ובילי הולידיי. ג'ונס התחילה לשיר במקהלת הכנסייה, לקחה שיעורי פסנתר, ולזמן קצר למדה גם סקסופון. בתיכון היא זכתה בפרס "סולנית הג'אז הטובה ביותר" (פעמיים, ב-1996 וב-1997) וב"יצירה הטובה ביותר" (1996). היא למדה באוניברסיטת צפון טקסס. ב-1999, שנתיים לאחר שהחלה את לימודיה, היא עזבה כדי לנסוע לניו יורק. בן זוגה מאז אותה תקופה, הוא הבסיסט לי אלכסנדר.
הקריירה שלה התחילה עם אלבום הבכורה שלה Come Away with Me, שיצא בפברואר 2002. האלבום מכר 20 מיליון עותקים בעולם, מתוכם 10 מיליון בארצות הברית וזכה בשמונה פרסי גראמי.
האלבום השני שלה, Feels like Home, יצא ב-9 בפברואר 2004. האלבום מושפע ממוזיקת קאנטרי. הוא מכר למעלה מ-14 מיליון עותקים.
ב-2005, שיתפה ג'ונס פעולה עם להקת פו פייטרס באלבומם In Your Honor. באלבום היא שרה עם דייב גרוהל את השיר "Virginia Moon". השיר היה מועמד לפרס "הופעת הפופ של דואט או להקה הטובה של השנה" ב-2006.
ב-2006 השתתפה בפרויקט של מייק פאטון "פיפינג טום" ושרה את השיר "Sucker".
ב-30 בינואר 2007, יצא האלבום השלישי של ג'ונס, Not Too Late. זהו האלבום הראשון בו כתבה ג'ונס את כל השירים. רוב האלבום הוקלט באולפן בביתה של ג'ונס.
בנובמבר 2009, יצא אלבומה הרביעי The Fall.
ב-2012, יצא אלבומה החמישי Little Broken Hearts.
ב-2014 שיחקה בקומדיה "באים ביחד" לצד פול ראד ואיימי פולר.
ב-12 באפריל 2019 יראה אור אלבומה השישי תחת הלייבל בלו נוט, "Begin Again", כאשר חלק משיריו כבר שוחררו לציבור וניתן להאזין להם בפלטפורמות השונות ובאתר YouTube.
פרסים

ג'ונס זכתה בפרסים רבים, החשובים ביותר הם פרסי גראמי:
2003 Grammy Award for Best Pop Vocal Album - "Come Away with Me"
2003 Grammy Award for Album of the Year - "Come Away with Me"
2003 Grammy Award for Best Engineered Album, Non-Classical - "Come Away with Me"
2003 Grammy Award for Record of the Year - "Don't Know Why"
2003 Grammy Award for Best Female Pop Vocal Performance - "Don't Know Why"
2003 Grammy Award for Song Of The Year - "Don't Know Why"
2003 Grammy Award for Best New Artist
2005 Grammy Award for Best Pop Collaboration with Vocals- "Here We Go Again" (עם ריי צ'ארלס)
2005 Grammy Award for Best Female Pop Vocal Performance- "Sunrise"
2005 Grammy Award for Record of the Year- "Here We Go Again" (עם ריי צ'ארלס)
דיסקוגרפיה > אלבומי אולפן

2002: Come Away with Me
2004: ­Feels Like Home
2007: ­Not Too Late
2009: ­The Fall
2012: ­­Little Broken Hearts
2016: Day Breaks
2019: Begin Again
2020: Pick Me Up Off the Floor
דיסקוגרפיה > אלבומים נוספים

2001: First Sessions
2010: ...Featuring Norah Jones
הערות שוליים

↑  Norah Jones Announces New Album ‘Begin Again’ & Shares Single, (באנגלית), באתר jambase, 22 בפברואר 2019
| פרס גראמי לתגלית השנה |
| --- | --- | --- |
| 1980−1960 | בובי דארין (1960) • בוב ניוהארט (1961) • פיטר נרו (1962) • רוברט גולט (1963) • סווינגל סינגרס (1964) • הביטלס (1965) • טום ג'ונס (1966) • ללא זוכה (1967) • בובי ג'נטרי (1968) • חוזה פליסיאנו (1969) • קרוסבי, סטילס ונאש (1970) • הקרפנטרז (1971) • קרלי סיימון (1972) • אמריקה (1973) • בט מידלר (1974) • מרווין האמליש (1975) • נטלי קול (1976) • סטארלנד ווקל בנד (1977) • דבי בון (1978) • א טייסט אוף האני (1979) • ריקי לי ג'ונס (1980) |  |
| 2000−1981 | כריסטופר קרוס (1981) • שינה איסטון (1982) • Men at Work (1983) • מועדון תרבות (1984) • סינדי לאופר (1985) • שאדיי (1986) • ברוס הורנסבי והריינג' (1987) • ג'ודי וואטלי (1988) • טרייסי צ'פמן (1989) • מילי ונילי (בוטל) (1990) • מריה קארי (1991) • מארק קון (1992) • Arrested Development (1993) • טוני ברקסטון (1994) • שריל קרואו (1995) • Hootie & the Blowfish (1996) • ליאן ריימס (1997) • פולה קול (1998) • לורן היל (1999) • כריסטינה אגילרה (2000) |  |
| 2020−2001 | שלבי ליני (2001) • אלישה קיז (2002) • נורה ג'ונס (2003) • אוונסנס (2004) • מארון 5 (2005) • ג'ון לג'נד (2006) • קארי אנדרווד (2007) • איימי ויינהאוס (2008) • אדל (2009) • זאק בראון בנד (2010) • אספרנסה ספולדינג (2011) • בון איבר (2012) • פאן (2013) • מאקלמור וראיין לואיס (2014) • סם סמית' (2015) • מייגן טריינור (2016) • צ'אנס הראפר (2017) • אליסיה קארה (2018) • דואה ליפה (2019) • בילי אייליש (2020) |  |
| 2021 ואילך | מייגן די סטליון (2021) • אוליביה רודריגו (2022) • סמארה ג'וי (2023) • ויקטוריה מונה (2024) |  |
| --- | --- |
בקרת זהויות :  NLI: 987007411943805171  PLWABN: 9810622332005606  BIBSYS: 3089655  BNE: XX4815983  BnF: cb14056888n (data)  GND: 129256706  ISNI: 0000 0001 1476 1570  LCCN: no2002031942  MusicBrainz: 985c709c-7771-4de3-9024-7bda29ebe3f9  NKC: js20030331002  NLA: 49782513  NLK: KAC201953176  SUDOC: 078062551  VIAF: 84228225   WorldCat (עם VIAF): 84228225
נבחרת בהוטן בכדורגל

נבחרת בהוטן בכדורגל לגברים מייצגת את בהוטן מאז 1983. נבחרת הכדורגל הצטרפה לפיפ"א בשנת 2000. נחשבת לאחת הנבחרות החלשות בעולם, הדירוג הנוכחי של נבחרת בהוטן ברשימת הדירוג של פיפ"א, הוא המקום ה-184 בעולם, נכון ל-19 בספטמבר 2024; הניקוד הוא 904.06 – ירידה של 2 נקודות לעומת ניקוד קודם. דירוג השיא 159 נמדד לראשונה ביוני 2015, והדירוג הנמוך ביותר 209 נמדד לראשונה בנובמבר 2014.
ב-30 ביוני 2002 ביום של גמר מונדיאל 2002, שיחקה בהוטן נגד נבחרת מונטסראט במשחק שמטרתו הייתה לקבוע מי הנבחרת החלשה בעולם. בהוטן ניצחה 0-4 ומונטסראט הפכה להיות הנבחרת החלשה בעולם.
בשנת 2008 הנבחרת הגיעה להישגה הטוב ביותר, שלב חצי גמר בגביע דרום אסיה לפדרציות בכדורגל.
כל גביעי העולם

עד 2014 - לא נרשמה
2018 עד 2026 - לא העפילה
כל גביעי אסיה

עד 1996 - לא נרשמה
2000 עד 2004 - לא העפילה
2007 - לא השתתפה
2011 עד 2023 - לא העפילה
כל גביעי האתגר של ה-AFC

2006 - סיבוב ראשון
2008 עד 2012 - לא העפילה
2014 - לא נרשמה
כל גביעי פדרציית הכדורגל של דרום אסיה

1993 עד 1999 - לא נרשמה
2003 עד 2005 - שלב הבתים
2008 - חצי גמר
2009 עד 2013 - שלב הבתים
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 2000 – אז החל דירוג פיפ"א לנבחרת זו
↑  ערן לוי, משחק הגמר האלטרנטיבי, באתר דהבאזר, 4 במאי 2017
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
משה קונסטנטין

משה קונסטנטין (נולד ב-9 בספטמבר 1970) הוא כדורגלן עבר ומאמן כדורגל ישראלי. ששיחק בעמדת הקשר והמגן.